



**Προκήρυξη**

**θέσεων κινητικότητας φοιτητών/τριών για σπουδές στο εξωτερικό**

**μέσω του Προγράμματος ERASMUS +,**

**για το Τμήμα Ψυχολογίας**

**για το ακαδημαϊκό έτος 2019-2020**

# Το πρόγραμμα Erasmus+/Σπουδές επιχορηγεί την κινητικότητα προπτυχιακών, μεταπτυχιακών φοιτητών και υποψήφιων διδακτόρων, με σκοπό να  φοιτήσουν για ένα διάστημα σε Ευρωπαϊκά Πανεπιστήμια, τα οποία κατέχουν τον Πανεπιστημιακό Χάρτη Erasmus+.

Η κινητικότητα μεταξύ των Iδρυμάτων Tριτοβάθμιας Eκπαίδευσης στο πλαίσιο του προγράμματος ERASMUS+ πραγματοποιείται μέσω των διμερών συμφωνιών μεταξύ των ιδρυμάτων προέλευσης και υποδοχής.

**Αναλυτικότερες πληροφορίες για το πρόγραμμα θα βρείτε στον σύνδεσμο:** [**www.interel.uoa.gr/erasmus/**](http://www.interel.uoa.gr/erasmus/sp.html)

**Οι φοιτητές του Τμήματος Ψυχολογίας που επιθυμούν να μετακινηθούν μέσω του προγράμματος ERASMUS+ για το ακαδημαϊκό έτος 2019-2020, θα καταθέσουν αίτηση και τα απαραίτητα δικαιολογητικά στη Γραμματεία του Τμήματος Ψυχολογίας, κατά τις ώρες που δέχεται, από 6/3/2019 έως και τις 13/3/2019.**

***Πριν από την κατάθεση της αίτησης*, οι φοιτητές μπορούν να απευθύνονται στους ακαδημαϊκούς υπεύθυνους, για ειδικές πληροφορίες που αφορούν στα ιδρύματα υποδοχής, στις ώρες γραφείου τους, ως εξής :**

|  |  |
| --- | --- |
| **Α/Α** | **ΑΚΑΔΗΜΑΙΚΟΙ ΥΠΕΥΘΥΝΟΙ** |
|  | Αικ. Γκαρή, Τρίτη 11:30-13:30 & Πέμπτη 12:30-14:30, κυψέλη 504 |
|  | Λ. Κανελλοπούλου, Τρίτη 12:00-13:00 & Πέμπτη 12:00-13:00 γρ. 527 |
|  | Α. Οικονόμου, Δευτέρα 10:00-12:00 & Τετάρτη 16:00-18:00, κυψέλη 521 |
|  | Β. Παυλόπουλος, Τρίτη 12:00-14:00 & Πέμπτη 12:00-14:00, κυψέλη 505 |
|  | Σπ. Τάνταρος, Τρίτη 13:00-14:00 & Πέμπτη 12:00-14:00, κυψέλη 504 |
| Τα Ιδρύματα με τα οποία συνεργάζεται το **Τμήμα Ψυχολογίας** για το ακαδ. έτος **2019-2020** και οι διαθέσιμες θέσεις φαίνονται στον κάτωθι πίνακα: | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Τμήμα*** | ***Χώρα*** | ***Συνεργαζόμενα Πανεπιστήμια*** | ***Κωδικός Συνεργαζόμενων Πανεπιστημίων*** | ***Υπεύθυνος Καθηγητής*** | ***Αριθμός φοιτητών σύμφωνα με τη διμερή συμφ.*** | ***Κύκλος σπυδών*** | ***Πρώτη γλώσσα διδασκαλίας (1)*** | ***Δεύτερη γλώσσα διδασκαλίας (2)*** |
| *Ψυχολογίας* | *ΓΕΡΜΑΝΙΑ* | *Universitat Osnabruck* | *D OSNABRU 01* | *ΑΙΚΑΤΕΡΙΝΗ ΓΚΑΡΗ* | *2* | *1,2* | *DE* |  |
| *Ψυχολογίας* | *ΟΛΛΑΝΔΙΑ* | *Radboud University Nijmegen* | *NL NIJMEGE 01* | *ΑΙΚΑΤΕΡΙΝΗ ΓΚΑΡΗ* | *3* | *1,2* | *EN* |  |
| *Ψυχολογίας* | *ΓΑΛΛΙΑ* | *Universite d' Angers* | *F ANGERS 01* | *ΛΙΣΣΥ*  *ΚΑΝΕΛΛΟΠΟΥΛΟΥ* | *4* | *1* | *FR* |  |
| *Ψυχολογίας* | *ΤΣΕΧΙΑ* | *Univerzita Palackeho v Olomouci* | *CZ OLOMOUC 01* | *ΟΙΚΟΝΟΜΟΥ ΑΛΕΞΑΝΔΡΑ* | *2* | *1,2,3* | *EN* | *CZ* |
| *Ψυχολογίας* | *ΓΕΡΜΑΝΙΑ* | *Universitat Bielefeld* | *D BIELEFE 01* | *ΒΑΣΙΛΗΣ*  *ΠΑΥΛΟΠΟΥΛΟΣ* | *2* | *1,2,3* | *DE (συγκε-κριμένη λίστα μαθημά-των)* | *ΕΝ* |
| *Ψυχολογίας* | *ΚΥΠΡΟΣ* | *University of Cyprus* | *CY NICOSIA 01* | *ΣΠΥΡΙΔΩΝ ΤΑΝΑΤΡΟΣ* | *2* | *1,2,3* | *GR* | *EN*  *(συγκεκρι-μένα μαθήματα)* |
| *Ψυχολογίας* | *ΓΑΛΛΙΑ* | *Universite de Bordeaux* | *F BORDEAU 58* | *ΣΠΥΡΙΔΩΝ*  *ΤΑΝΤΑΡΟΣ* | *2* | *1* | *FR* |  |
| *Ψυχολογίας* | *ΓΑΛΛΙΑ* | *Universite Lumiere Lyon II* | *F LYON 02* | *ΣΠΥΡΙΔΩΝ*  *ΤΑΝΤΑΡΟΣ* | *2* | *1,2* | *FR* |  |
| *Ψυχολογίας* | *ΓΑΛΛΙΑ* | *Universite d' Aix-Marseille* | *F MARSEIL 84* | *ΣΠΥΡΙΔΩΝ*  *ΤΑΝΤΑΡΟΣ* | *2* | *1* | *FR* |  |
| *Ψυχολογίας* | *ΙΤΑΛΙΑ* | *Universita degli studi di Napoli Federico II* | *I NAPOLI 01* | *ΣΠΥΡΙΔΩΝ*  *ΤΑΝΤΑΡΟΣ* | *2* | *1* | *IT* | *EN* |

Σημειώσεις: 1ος κύκλος=προπτυχιακό επίπεδο, 2ος κύκλος=μεταπτυχιακό επίπεδο, 3ος κύκλος=διδακτορικό επίπεδο

|  |
| --- |
| **Προϋποθέσεις συμμετοχής**  **των φοιτητών του Τμήματος Ψυχολογίας**  **στο πρόγραμμα ERASMUS+** |

Οι φοιτητές για να συμμετάσχουν στη διαδικασία αιτήσεων και επιλογής πρέπει να πληρούν απαραιτήτως τις ακόλουθες προϋποθέσεις:

* Προπτυχιακοί φοιτητές: α) πρέπει να είναι εγγεγραμμένοι **τουλάχιστον στο δεύτερο έτος** σπουδών τη στιγμή που υποβάλλουν την αίτηση και β) να έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών **(14 μαθήματα).**

***Προσοχή: Πριν την υποβολή της αίτηση, οι φοιτητές/τριες, προκειμένου να επιλέξουν το Πανεπιστήμιο στο οποίο θα αιτηθούν στους υπεύθυνους καθηγητές, θα πρέπει πρώτα να ενημερωθούν για τα Προγράμματα Σπουδών των Πανεπιστημίων συγκριτικά με το ελληνικό Πρόγραμμα Σπουδών στο Τμήμα Ψυχολογίας, μέρος του οποίου πρόκειται να πραγματοπιοήσουν στο Πανεπιστήμιο Υποδοχής και να αναγνωρίσουν κατά την επιστροφή τους.***

***Για όσα μαθήματα φαίνονται απολύτως ή αρκετά όμοια και προτίθενται να τα επιλέξουν, θα πρέπει να συμβουλευτούν τα μέλη ΔΕΠ που τα διδάσκουν στο ΕΚΠΑ και να εξασφαλίσουν έγκριση της επιλογής τους με το πρόγραμμα ERASMUS+*** *για το επόμενο ακαδημαϊκό έτος 2019-2020.*

* Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο **αν χρωστούν ικανό αριθμό μαθημάτων**, τα οποία να **αντιστοιχούν τουλάχιστον σε 30 Πιστωτικές μονάδες** (ECTS credits), ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
* Μεταπτυχιακοί φοιτητές: να έχουν ολοκληρώσει επιτυχώς το α’ εξάμηνο των σπουδών τους στο ΠΜΣ στο οποίο είναι εγγεγραμμένοι.
* Ελάχιστο απαιτούμενο επίπεδο γλωσσομάθειας ορίζεται από το Ίδρυμά μας, στο πλαίσιο της διασφάλισης της ποιότητας της κινητικότητας, **η καλή γνώση** **της επίσημης γλώσσας διδασκαλίας** του Πανεπιστημίου υποδοχής (ή άλλης γλώσσας στην περίπτωση που το Πανεπιστήμιο χρησιμοποιεί άλλη γλώσσα διδασκαλίας για τους αλλοδαπούς φοιτητές του), δηλαδή το **επίπεδο Β2,** σύμφωνα με την κλίμακα γλωσσομάθειας του Κοινού Ευρωπαϊκού Πλαισίου Αναφοράς για τις Γλώσσες του Συμβουλίου της Ευρώπης.
* Εάν η διμερής συμφωνία αναφέρει ως υποχρεωτικό επίπεδο γλωσσομάθειας επίπεδο ανώτερο του Β2, αυτό θα αποτελεί προϋπόθεση επιλογής για το συγκεκριμένο Ίδρυμα. Ακόμα και στην περίπτωση που το Ίδρυμα υποδοχής δέχεται φοιτητές με επίπεδο κατώτερο του Β2, αυτό δεν γίνεται αποδεκτό από το Ίδρυμά μας. **Η πιστοποίηση του επιπέδου γλωσσομάθειας γίνεται αποκλειστικά με την προσκόμιση των αντίστοιχων διπλωμάτων.** Φοιτητές που δεν κατέχουν το αντίστοιχο δίπλωμα όταν υποβάλουν την αίτησή τους δεν είναι επιλέξιμοι. Θα επιλέγονται τελικά φοιτητές που πιστοποιούν συγκριτικά, το ανώτερο επίπεδο της κλίμακας γλωσσομάθειας, όπως ορίζεται ανωτέρω.
* Φοιτητές που έχουν ήδη μετακινηθεί με το πρόγραμμα ERASMUS για σπουδές ή για πρακτική άσκηση  είναι επιλέξιμοι να μετακινηθούν ξανά στο νέο πρόγραμμα ERASMUS+, εφόσον το συνολικό διάστημα μετακίνησης δεν υπερβαίνει τους 12 μήνες (συνυπολογίζεται το παλιό και το νέο διάστημα) ανά κύκλο σπουδών, θα έχουν **χαμηλή προτεραιότητα** κατά την επιλογή σε σχέση με τους φοιτητές που ζητούν μετακίνηση για πρώτη φορά.
* Οι φοιτητές του EKΠA με τόπο καταγωγής και μόνιμης κατοικίας τους τη χώρα στην οποία θέλουν να μεταβούν με το πρόγραμμα ERASMUS+ θα έχουν **χαμηλή προτεραιότητα** κατά την επιλογή.
* Εάν κάποιος από τους επιλέξιμους φοιτητές έχει την οικονομική δυνατότητα, μπορεί να μετακινηθεί ως φοιτητής Erasmus **χωρίς επιχορήγηση/zero grant** έχοντας τα ίδια δικαιώματα και υπ9οχρεώσεις με κείνους που θα χρηματοδοτηθούν (status Erasmus) στο πλαίσιο πάντα της διμερούς συμφωνίας και έχοντας τη σύμφωνη γνώμη του πανεπιστημίου υποδοχής.

**Οι ενδιαφερόμενοι φοιτητές καλούνται να επισκεφθούν τις ιστοσελίδες των Πανεπιστημίων για τα οποία ενδιαφέρονται και να ενημερωθούν για τα προγράμματα σπουδών που προσφέρονται για τους φοιτητές Erasmus+, τη γλώσσα διδασκαλίας καθώς και τα υπόλοιπα πρακτικά θέματα που αφορούν στη φοίτησή τους στο πανεπιστήμιο υποδοχής.**

|  |
| --- |
| **Απαιτούμενα Δικαιολογητικά** |

1. Αίτηση ERASMUS+ (ανηρτημένη στην ιστοσελίδα)
2. Αναλυτική βαθμολογία (ο συνολικός μέσος όρος των μαθημάτων που έχουν ήδη εξεταστεί επιτυχώς λαμβάνεται υπόψη στην επιλογή των φοιτητών)
3. Δίπλωμα γλώσσας της χώρας υποδοχής, επιπέδου Β2 τουλάχιστον, ***ως αναγκαία προϋπόθεση για την υποβολή δικαιολογητικών***
4. Δίπλωμα άλλης ξένης γλώσσας
5. Βιογραφικό Σημείωμα (συνοπτικό)
6. Πιστοποιημένη συμμετοχή σε επιστημονικές δραστηριότητες (συνέδρια, σεμινάρια, ημερίδες κ.α.)

|  |
| --- |
| Διαδικασία Επιλογής των Φοιτητών |

**Α. Υποχρεωτικά κριτήρια επιλογής φοιτητών ERASMUS+**  
Για την αξιολόγηση των φοιτητών λαμβάνονται υπόψη τα κριτήρια που ακολουθούν κατά σειρά βαρύτητας:

**Προπτυχιακοί φοιτητές**  
1.    Μέσος όρος βαθμολογίας. Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς έως τη στιγμή που κάνει αίτηση για μετακίνηση Erasmus, με βάση την αναλυτική του βαθμολογία κατά την εξεταστική περίοδο του Σεπτεμβρίου ***του τρέχοντος ακαδημαϊκού έτους***.

2. Επίπεδο γνώσης της γλώσσας διδασκαλίας στο Πανεπιστήμιο υποδοχής

Επιπλέον αξιολογούνται:

* Συνέντευξη
* Πιστοποιημένες επιστημονικές δραστηριότητες με σχετικές βεβαιώσεις (συμμετοχή σε συνέδρια, σεμινάρια κ.α.)
* Προηγούμενη μετακίνηση με το πρόγραμμα επιφέρει μείωση -0,5 μόριο
* Προτίμηση μετακίνησης στη χώρα προέλευσης του υποψήφιου φοιτητή επιφέρει μείωση -0,5 μόριο

|  |
| --- |
| **ΠΡΟΣΘΕΤΑ ΚΡΙΤΗΡΙΑ ΕΠΙΛΟΓΗΣ**  **ΓΙΑ ΤΟΥΣ ΠΡΟΠΤΥΧΙΑΚΟΥΣ ΦΟΙΤΗΤΕΣ** |

Όσοι φοιτητές επιθυμούν να υποβάλουν αίτηση για τα ακόλουθα ιδρύματα:

|  |
| --- |
| * University of Osnabruck, Germany και |
| * Radboud University Nijmegen, The Netherlands |

θα πρέπει, επιπροσθέτως προς τα προηγούμενα κριτήρια, να έχουν εξεταστεί επιτυχώς στα ακόλουθα **6 μαθήματα:**

|  |
| --- |
| * Κοινωνική Ψυχολογία Ι (ΨΧ11) * Κοινωνική Ψυχολογία ΙΙ (ΨΧ12) |
| * Αναπτυξιακή Ψυχολογία Ι (ΨΧ01) * Αναπτυξιακή Ψυχολογία ΙΙ (ΨΧ02) |
| * Στατιστική στις Επιστήμες της Συμπεριφοράς Ι (ΨΧ62) |
| * Στατιστική στις Επιστήμες της Συμπεριφράς ΙΙ (ΨΧ65) |

**Μεταπτυχιακοί φοιτητές**  
1.    Βαθμός Πτυχίου  
2.    Μέσος όρος βαθμολογίας με βάση την αναλυτική βαθμολογία του φοιτητή μετά την τελευταία εξεταστική περίοδο  
3.    Επίπεδο γνώσης της γλώσσας διδασκαλίας στο Πανεπιστήμιο υποδοχής

**Υποψήφιοι διδάκτορες**  
1.  Βαθμός Πτυχίου  
2.  Βαθμός Μεταπτυχιακού Διπλώματος Ειδίκευσης  
3.  Επίπεδο γνώσης της γλώσσας διδασκαλίας στο Πανεπιστήμιο υποδοχής

Για την επιλογή υποψηφίων διδακτόρων είναι απαραίτητηη αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

*Για την περαιτέρω διαδικασία που πρέπει να ακολουθήσουν οι επιλεχθέντες φοιτητές, θα ενημερωθούν από το Τμήμα Ευρωπαϊκών και Διεθνών Σχέσεων με αποστολή ηλεκτρονικού μηνύματος εντός του μηνός Μαρτίου.*

|  |
| --- |
| ΟΙΚΟΝΟΜΙΚΗ ΕΠΙΧΟΡΗΓΗΣΗ |

**Το ποσό της μηνιαίας επιχορήγησης των φοιτητών που θα μετακινηθούν στο εξωτερικό για σπουδές** κατά το ακαδημαϊκό έτος 2019-2020 καθορίζεται ανάλογα με τη χώρα υποδοχής ως εξής:

|  |  |  |
| --- | --- | --- |
| **Ομάδες** | **Χώρες** | **Ποσό μηνιαίας επιχορήγησης (€/μήνα)** |
| **Ομάδα 1** Χώρες με υψηλό κόστος διαβίωσης | Δανία, Φινλανδία, Ισλανδία, Ιρλανδία, Λιχτενστάιν, Νορβηγία, Σουηδία, Ηνωμένο Βασίλειο, Λουξεμβούργο | **520** |
| **Ομάδα 2** Χώρες με μεσαίο κόστος διαβίωσης | Αυστρία, Βέλγιο, Γερμανία, Γαλλία, Ιταλία, Ισπανία, Ελλάδα, Κύπρος, Ολλανδία, Μάλτα, Πορτογαλία | **470** |
| **Ομάδα 3** Χώρες με χαμηλό κόστος διαβίωσης | Βουλγαρία, Κροατία, Δημοκρατία της Τσεχίας, Εσθονία, Λετονία, Λιθουανία, Ουγγαρία, Πολωνία, Ρουμανία, Σλοβακία, Σλοβενία, ΠΓΔΜ, Τουρκία | http://www.interel.uoa.gr/typo3/clear.gif**420** |

Για τους φοιτητές που προέρχονται από κοινωνικά ευπαθείς ομάδες και για φοιτητές με αναπηρία προβλέπεται επιπλέον χρηματοδότηση.